Мерапрыемства пачалося з навагодняга прадстаўлення ў фае кінаканцэртнай залы, якое для школьнікаў падрыхтавалі работнікі ГЦК. Тут жа разгарнуліся выставы работ выхаванцаў Цэнтра дзяцей і моладзі, некаторыя вырабы можна было набыць у бяспройгрышнай латарэі. Вясёлая дыскатэка з конкурсамі і гульнямі яшчэ больш узняла і без таго добры настрой хлопцаў і дзяўчат, якіх наперадзе чакала ўрачыстая цырымонія ўзнагароджання.